open-index/open-wikipedia-markdown huggingface dataset:
Άγιος Νικόλαος Λαγκαδίων Αρκαδίας

Ο **Άγιος Νικόλαος** είναι μικρός ορεινός οικισμός της Αρκαδίας, ο οποίος υπάγεται διοικητικά στην Τοπική Κοινότητα Λαγκαδίων του Δήμου Γορτυνίας. Ο πληθυσμός του σύμφωνα με την πιο πρόσφατη εθνική απογραφή, δηλ. αυτή του 2011, ανέρχεται σε 39 κατοίκους.

## Τοποθεσία
Βρίσκεται σε υψόμετρο περίπου 730 μέτρων πάνω από την επιφάνεια της θάλασσας και απέχει -μέσω του οδικού δικτύου- λιγότερο από 3 χιλιόμετρα από τα Λαγκάδια, καθώς και περί τα 58 χιλιόμετρα από την πόλη της Τρίπολης.

Την περιοχή ρέει το ρέμα *Λέου*, όπου στον οικισμό συμβάλλει και με έναν μικρό παραπόταμο που ρέει από βορειοανατολικά καθώς και με άλλον έναν που ρέει από νότια.

## Λοιπά στοιχεία
Ο Άγιος Νικόλαος αναγνωρίστηκε επισήμως ως αυτοτελής οικισμός στις 5/4/1981, εντούτοις αποτελεί και συνοικισμό των Λαγκαδίων όπως υφίστανται ως χωριό με ευρύτερη έννοια από αυτήν του οικισμού της τοπικής αυτοδιοίκησης. Κατά την Απογραφή του 2001, ο Άγιος Νικόλαος είχε 82 κατοίκους.

Στην περιοχή υπάρχουν νερόμυλοι, καθώς και οι εκκλησίες του Αγίου Νικολάου -όπου πήρε την ονομασία του ο οικισμός- και του Αγίου Αντωνίου.

## Πληθυσμός

## Παραπομπές & υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Εγκυκλοπαίδεια *Πάπυρος Λαρούς Μπριτάνικα*, 2006 (ΠΛΜ)
* Εγκυκλοπαίδεια Δομή, 2002-4

## Εξωτερικοί σύνδεσμοι
* Ε.Ε.Τ.Α.Α. (Eetaa.gr) - Μεταβολές οικισμών της Τ.Α.: Άγιος Νικόλαος
* ExploringGreece.gr - Άγιος Νικόλαος (Χωριό)

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Χωριά του Μαινάλου
Σιγιάκ

Το **Σιγιάκ** ( ή *Shijaku*, ) είναι μικρή πόλη με περίπου 7.500 κατοίκους στην κεντρική Αλβανία στον Νομό Δυρραχίου. Η πόλη βρίσκεται μεταξύ Δυρραχίου και Τιράνων, περίπου 11 χιλιόμετρα από την πρώτη και 25 χιλιόμετρα από την πρωτεύουσα. Εθνική οδός, αυτοκινητόδρομος και σιδηρόδρομος κινούνται περιμετρικά από την πόλη στη βόρεια πλευρά. Η πόλη βρίσκεται στην ανατολική όχθη του ποταμού Ερζέν, ο οποίος κυλά από νότο προς βορρά, όπου εκβάλει στην Αδριατική. 

Το 2015 ο Δήμος του Σιγιάκ συγχωνεύθηκε με τις παρακείμενες κοινότητες των Γκιεπάλαϊ (3.449 κάτοικοι), Μαμίνας (4.463 κάτοικοι) και Τσαφζόταϊ (12,381 κάτοικοι) στα πλαίσια μεταρρύθμισης της τοπικής αυτοδιοίκησης. Το Σιγιάκ είχε προηγουμένως 7.568 κατοίκους (2011).

Το Σιγιάκ ήταν για πολλά χρόνια τόπος αγοραπωλησιών πλησίον της γέφυρας του ποταμού Ερζέν. Το τέμενος της πόλης χρονολογείται από τον 19ο αιώνα. Το 1466, αναφέρεται πως 5.000 Αλβανοί μαχητές υπό τον Οθωμανό Σουλτάνο οι οποίοι πολέμησαν κατά του Σκεντέρμπεη τραυματίστηκαν σοβαρά στην περιοχή. Μεγάλο μέρος του πληθυσμού της πόλης είναι Κοσοβάροι ή Βόσνιοι οι οποίοι διέφυγαν στην περιοχή κατά τον 19ο αιώνα. 

Κατά τη διάρκεια της κομμουνιστικής διακυβέρνησης της Αλβανίας, το Σιγιάκ υπήρξε πόλη σε μία ανεπτυγμένη αγροτική περιοχή. Κυρίως ήταν γνωστό για το κρατικό του οινοποιείο. Τη δεκαετία του 1990 μεγάλη μερίδα του πληθυσμού της πόλης αναζήτησε ένα καλύτερο επαγγελματικό μέλλον σε χώρες της Δυτικής Ευρώπης. Παράλληλα, αρκετοί άνθρωποι μετανάστευσαν στην πόλη από τις γύρω ορεινές περιοχές της χώρας. Πλέον, το Σιγιάκ εκμεταλλεύεται την τοποθεσία του ανάμεσα σε Τίρανα και Δυρράχιο, όπου υπάρχει πληθώρα εργοστασίων και παραγωγικών μονάδων.

Η ποδοσφαιρική ομάδα της πόλης ονομάζεται ΚΦ Ερζένι Σιγιάκ και αγωνίζεται στην Α΄ Κατηγορία ποδοσφαίρου της Αλβανίας.

## Παραπομπές


## Εξωτερικοί σύνδεσμοι
* 

Σιγιακ
Τούνμπεργκ

Το **Τούνμπεργκ** είναι σουηδικό επώνυμο. Αξιοσημείωτα άτομα με το επώνυμο περιλαμβάνουν:

* Άννα Σοφία Τούνμπεργκ (1790–1871), σουηδή τραγουδίστρια της όπερας
* Καρλ Πέτερ Τούνμπεργκ (1743–1828), Σουηδός φυσιοδίφης
* Κλας Τούνμπεργκ (1893–1973), Φινλανδός σκέιτερ ταχύτητας
* Γκρέτα Τούνμπεργκ (γεννημένη το 2003), σουηδή ακτιβίστρια
* Λάγκε Τούνμπεργκ (1905–1977), Σουηδός στρατιωτικός της αεροπορίας
* Όλοφ Τούνμπεργκ (1925–2020), σουηδός ηθοποιός και σκηνοθέτης
* Σβάντε Τούνμπεργκ (γεννημένος το 1969), σουηδός ηθοποιός, παραγωγός και συγγραφέας
Πέραν των Άλπεων Γαλατία

μικρογραφία|320x320εσ|Η Πέραν των Άλπεων Γαλατία, αργότερα Ναρβωνική Γαλατία
Ο όρος **Πέραν των Άλπεων Γαλατία** (λατινικά: Gallia Transalpina ή Gallia Ulterior) είναι η ρωμαϊκή ονομασία μιας περιοχής που αρχικά περιλάμβανε σχεδόν το σύνολο της Γαλατίας. Ο όρος δήλωνε τη Γαλατία δυτικά (πέρα, σε σχέση με τη Ρώμη) των Άλπεων. Διακρίνονταν έτσι από την Εντεύθεν των Άλπεων Γαλατία (Gallia cisalpine), η οποία βρισκόταν ανατολικά των Άλπεων και καταλάμβανε τα εδάφη της σημερινής Βόρειας Ιταλίας.

Μετά την κατάκτηση από τους Ρωμαίους του νότιου τμήματος αυτής της περιοχής (που αντιστοιχεί περίπου με τις σημερινές πρώην περιοχές Λανγκεντόκ-Ρουσιγιόν, Προβηγκία-Άλπεις-Κυανή Ακτή και Ρον-Αλπ) μεταξύ 122 και 118 π.Χ., το όνομα της Πέραν των Άλπεων Γαλατίας άρχισε να υποδηλώνει **μόνο αυτά τα κατακτημένα εδάφη**. Η περιοχή έλαβε το καθεστώς επαρχίας της Ρωμαϊκής Δημοκρατίας το 70 π.Χ. Και αργότερα, υπό τον Αύγουστο, η περιοχή πήρε το όνομα Ναρβωνική Γαλατία (Gallia Narbonensis).

Το υπόλοιπο τμήμα της Γαλατίας κατακτήθηκε μεταξύ του 58 και του 51 π.Χ. από τον Ιούλιο Καίσαρα κατά τη διάρκεια των Γαλατικών Πολέμων. 

## Δείτε επίσης
Απομνημονεύματα περί του Γαλατικού πολέμου (Ιούλιος Καίσαρας)

## Παραπομπές


Κατηγορία:Ρωμαϊκές επαρχίες
Κατηγορία:Γαλατία
Μικρό Μοναστήρι Θεσσαλονίκης

Το **Μικρό Μοναστήρι** είναι χωριό και κοινότητα του Δήμου Χαλκηδόνος, το οποίο βρίσκεται σε απόσταση 39 χλμ. δυτικά της Θεσσαλονίκης, κοντά στις όχθες της, αποστραγγισμένης πλέον, λίμνης των Γιαννιτσών, σε υψόμετρο 11 μέτρα. Πριν από τη μεταρρύθμιση της τοπικής αυτοδιοίκησης το 2011, ήταν μέρος του καποδιστριακού Δήμου Χαλκηδόνος, του οποίου ήταν δημοτική περιφέρεια. Σύμφωνα με την απογραφή 2021 απογράφησαν 1.114 κάτοικοι ενώ με αυτήν του 2011 είχε 1.306. Η κοινότητα του Μικρού Μοναστηρίου (δηλ. μαζί με τον Λουδία) έχει έκταση 36,45 χλμ.

## Παραπομπές


Κατηγορία:Δήμος Χαλκηδόνος
Κατηγορία:Χωριά της περιφερειακής ενότητας Θεσσαλονίκης
Έλληνες Ριζοσπάστες

Οι **Έλληνες Ριζοσπάστες** είναι ελληνικό πολιτικό κόμμα το οποίο ιδρύθηκε στις 26 Μαρτίου 2019. Είχε προηγηθεί η ίδρυση της πολιτικής κίνησης-πρωτοβουλίας «Δίκτυο Ελλήνων Ριζοσπαστών» το 2017, της οποίας το κόμμα θεωρείται μετεξέλιξη. Πρόεδρος του κόμματος είναι ο Σάββας Τσιτουρίδης, πρώην Υπουργός.

Οι Έλληνες Ριζοσπάστες πιστεύουν σε μια Πολιτεία Κοινωνικής Δημοκρατίας, που θα κατοχυρώνει την ασφάλεια και ευημερία όλων των Ελλήνων μέσα σε μια δημοκρατική Ευρώπη και σ΄έναν ανοιχτό κόσμο προκλήσεων και ευκαιριών.

## Παραπομπές


## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Εργατική Δημοκρατία (Κύπρος)

Η **Εργατική Δημοκρατία** είναι μια τροτσκιστική (κομμουνιστική) οργάνωση στην Κύπρο. Είναι μέρος της Διεθνούς Σοσιαλιστικής Τάσης, η οποία έχει ως επικεφαλής το βρετανικό Σοσιαλιστικό Εργατικό Κόμμα. 

Είναι ένα από τα κύρια εξωκοινοβουλευτικά πολιτικά κόμματα στην Κύπρο. 

Κατηγορία:Κομμουνιστικά κόμματα στην Κύπρο
Συμμετοχή της Λευκορωσίας στους Θερινούς Ολυμπιακούς Αγώνες 2020

Η **[[Λευκορωσία]]** θα συμμετέχει στους '''Θερινούς Ολυμπιακούς Αγώνες 2020''' στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η έβδομη συνεχόμενη συμμετοχή της χώρας σε Θερινούς Ολυμπιακούς Αγώνες.

## Κολύμβηση

## Στίβος

## Παραπομπές

## Εξωτερικοί σύνδεσμοι

Λευκορωσία
Θερινοί Ολυμπιακοί Αγώνες
Αργύρης Τσακαλίας

Ο **Αργύρης Τσακαλίας** (Ικαρία, 1934 - 13 Δεκεμβρίου 2016) ήταν Έλληνας θεολόγος και συγγραφέας. Έγινε ευρέως γνωστός το καλοκαίρι του 2002 ως θείος των αδελφών Ξηρού μετά τη σύλληψη της τρομοκρατικής οργάνωσης 17 Νοέμβρη.

Σπούδασε θεολογία στην Πάτμο και στη Χάλκη και δίδαξε με τον δικό του τρόπο θρησκευτικά σε διάφορα σχολεία. Εξέδωσε πολυάριθμα βιβλία τα περισσότερα εκ των οποίων έχουν εξαντληθεί.

Για κάποιο διάστημα είχε διατελέσει αρχιμανδρίτης. Ωστόσο στην εξέλιξη της ζωής και της σκέψης του αναθεώρησε και σε πολλά έργα του πραγματοποιεί κριτική ανάγνωση της Βίβλου.

## Ενδεικτική βιβλιογραφία

* (1998) *Ο Δρόμος για την αειζωία,* Εκδόσεις: ΒΕΡΕΤΑΣ
* (1999) *Ο Τρόπος για την αειζωία,* Εκδόσεις: ΒΕΡΕΤΑΣ
* (1999) *Βίβλος-Ακατάλληλη δι’ ενηλίκους,* Εκδόσεις: ΒΕΡΕΤΑΣ

## Παραπομπές


Κατηγορία:Έλληνες συγγραφείς του 21ου αιώνα
Κατηγορία:Έλληνες θεολόγοι
Έβερτ

Το επώνυμο **Έβερτ** μπορεί να αναφέρεται στα εξής πρόσωπα:

* Άγγελος Έβερτ (1894-1970), αστυνομικός, διοικητής της Αστυνομίας Πόλεων της Αθήνας, Αρχηγός του Σώματος
* Μιλτιάδης Έβερτ (1939-2011), πολιτικός, δήμαρχος Αθηναίων (1986-1989), ιδρυτικό μέλος και πρόεδρος της Ν.Δ. (1993-1997), βουλευτής (1974-1986, 1989-2009) και γιος του Άγγελου Έβερτ
* Κρις Έβερτ (γενν. 1954), παγκόσμια πρωταθλήτρια του τέννις με καταγωγή από τις ΗΠΑ

Κατηγορία:Ελληνικά επώνυμα
Πανελλήνιο Πρωτάθλημα Ελευθέρας Πάλης 1965 (Ιανουάριος)

Το **Πανελλήνιο Πρωτάθλημα Ελευθέρας Πάλης 1965** ή **Ζ´ Πανελλήνιοι Αγώνες Ελευθέρας Πάλης** ήταν η 7η διοργάνωση του Πανελληνίου Πρωταθλήματος Ελευθέρας Πάλης, που διεξήχθη από την Ελληνική Ομοσπονδία Φιλάθλων Πάλης, Άρσης Βαρών (Ε.Ο.Φ.Π.Α.Β.). Οι αγώνες πραγματοποιήθηκαν στο Κλειστό γυμναστήριο του Π.Α.Ο., στην Αθήνα από το Σάββατο 16 έως και την Κυριακή 17 Ιανουαρίου του 1965. Οι Πανελλήνιοι αγώνες είχαν προγραμματιστεί να διεξαχθούν μέσα στο 1964, έγιναν τελικά, ύστερα από αναβολές το 1965. Διεξήχθησαν 8 αγωνίσματα και θεωρήθηκαν πετυχημένοι.

Πρωταθλήτρια ομάδα αναδείχθηκε η ΧΑΝΘ με 39 βαθμούς. Επτά σύλλογοι κέρδισαν μετάλλια. Την πρώτη θέση κατέκτησε η ΧΑΝΘ με 3 χρυσά, 3 ασημένια και 1 χάλκινο μετάλλιο. Τη δεύτερη θέση κατέλαβε ο Εθνικός Γ.Σ. με 2 χρυσά και 2 χάλκινα και την τρίτη ο Πανελλήνιος Γ.Σ. με 2 χρυσά και 1 χάλκινο μετάλλιο.

## Κάτοχοι μεταλλίων
1962 | 1963 | 1965 | 1965 (Οκτώβριος) | 1966

## Πίνακας μεταλλίων

Πηγή:

## Βαθμολογία

Πηγή:

## Παραπομπές


Κατηγορία:Αθλητικά γεγονότα του 1965
Κατηγορία:Πανελλήνιο Πρωτάθλημα Ελευθέρας Πάλης
Κατηγορία:Διοργανώσεις ελευθέρας πάλης στην Αθήνα
Λευκοχώρι Αρκαδίας

Το **Λευκοχώρι**, παλαιότερα γνωστό ως **Ρεκούνι**, είναι χωριό του Νομού Αρκαδίας, το οποίο υπάγεται στον Δήμο Γορτυνίας.

Ο οικισμός έχει πληθυσμό 36 κατοίκους σύμφωνα με την απογραφή του 2021 και αποτελεί έδρα της ομώνυμης Τοπικής Κοινότητας όπου σε αυτήν ανήκουν και οι οικισμοί Τουθόα και Φούσκαρη και η οποία έχει συνολικό πληθυσμό 132 κατοίκους.

## Τοποθεσία
Βρίσκεται χτισμένο σε υψόμετρο περίπου 580 μέτρων σε βουνοπλαγιά επί της βόρειας πλευράς του φαραγγιού του Τουθόα ποταμού (Λαγκαδινό ρέμα), καθώς και σε απόσταση περίπου 8 χιλιομέτρων δυτικά από τα Λαγκάδια. Επίσης, απέχει από τα Τρόπαια, όπου βρίσκονται προς τα βόρεια-βορειοδυτικά, περίπου 10 χιλιόμετρα.

Μέρος του οικισμού βρίσκεται επί της Εθνικής Οδού Πύργου-Τριπόλεως (μέσω Αρχαίας Ολυμπίας και Βυτίνας).

## Δημογραφικά στοιχεία
Η εξέλιξη του πληθυσμού του οικισμού, σύμφωνα με τις εθνικές απογραφές των τελευταίων τριών δεκαετιών, έχει ως εξής:

## Λοιπά στοιχεία
Η κεντρική εκκλησία του χωριού είναι αφιερωμένη στον Άγιο Δημήτριο (πολιούχος του χωριού).

Στο χωριό υπάρχει και λαογραφικό μουσείο που συστεγάζεται σε κτίριο μαζί με το τοπικό ιατρείο. Στην περιοχή υπάρχουν: νερόμυλος, νεροτριβή, δύο πετρόχτιστα γεφύρια και παραδοσιακά πέτρινα σπίτια και βρύσες.

Λευκοχωρίτες έχουν ιδρύσει το έτος 1947 την *Ένωση Απανταχού Λευκοχωριτών «Ο Άγιος Δημήτριος»*, η οποία εδρεύει-στεγάζεται στην Αθήνα και επί της οδού *Γλάδστωνος 5*. Ο σύλλογος εκδίδει από το 1977 (συνεχώς μέχρι σήμερα) εφημερίδα με την ονομασία *«Λευκοχώρι»*.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ιστοσ.: Eetaa.gr / Ε.Ε.Τ.Α.Α. - Διοικητικές μεταβολές της Τ.Α.: Λευκοχώρι. Ανάκτηση: 07/06/2019.
* Ιστοσ.: Eetaa.gr / Ε.Ε.Τ.Α.Α. - Διοικητικές μεταβολές της Τ.Α.: Κοινότητα Λευκοχωρίου. Ανάκτηση: 07/06/2019.
* Ιστοσ.: 5a.arch.ntua.gr / Εθνικό Μετσόβιο Πολυτεχνείο - Σχολή Αρχιτεκτόνων-Μηχανικών: Πληροφορίες για το Λευκοχώρι. Ανάκτηση: 07/06/2019.
* Incardia.gr:  Λευκοχώρι. Ανάκτηση: 07/06/2019.
* Arcadia.ceid.upatras.gr: Λευκοχώρι. Ανάκτηση: 07/06/2019.
* ExploringGreece.gr: Λευκοχώρι. Ανάκτηση: 07/06/2019.

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Χωριά του Μαινάλου
Κατηγορία:Παραδοσιακοί οικισμοί της περιφερειακής ενότητας Αρκαδίας
Ντίτερ Νόλεν

Ο **Ντίτερ Νόλεν** (, Όμπερχαουζεν, 6 Νοεμβρίου 1939 - ) είναι Γερμανός ακαδημαϊκός και πολιτικός επιστήμονας. Σήμερα κατέχει τη θέση του Ομότιμου Καθηγητή Πολιτικής Επιστήμης της Σχολής Οικονομικών και Κοινωνικών Επιστημών του Πανεπιστημίου της Χαϊδελβέργης. Είναι ειδικός στα εκλογικά συστήματα και τη πολιτική ανάπτυξη έχοντας δημοσιεύσει αρκετά βιβλία.

## Εργογραφία
Τα βιβλία που έχουν εκδοθεί από τον Νόλεν περιλαμβάνουν:

* *Εκλογικά συστήματα του κόσμου* (στα γερμανικά, 1978)
* *Λεξικό της πολιτικής* (επτά τόμους)
* *Εκλογές και Εκλογικά Συστήματα* (1996)
* *Εκλογές στην Αφρική: Εγχειρίδιο Δεδομένων* (το 1999 με τους Μίχαελ Κρένεριχ και Μπερνάρ Τιμπώ)
* *Εκλογές στην Ασία και τον Ειρηνικό: Εγχειρίδιο Δεδομένων* (το 2001 με τους Φλόριαν Γκροτς και Κρίστοφ Χάρτμαν)
** *Τόμος 2: Νοτιοανατολική Ασία, Ανατολική Ασία και Ειρηνικό*ς (2002), 
* *Προσέλευση ψηφοφόρων, Από το 1945: Μια Παγκόσμια Έκθεση* (2002 με τον Μπενγκτ Σάβε-Σόντερμπεργκ)
* *Εκλογικός νόμος και κομματικά συστήματα* (2004)
* *Εκλογικά συστήματα και κομματική πολιτική* (2004)
* *Εκλογές στην Αμερική: Εγχειρίδιο δεδομένων* (2005)
* *Εκλογές στην Ευρώπη: Εγχειρίδιο δεδομένων* (2010 με τον Φίλιπ Στέφερ)

## Παραπομπές


Κατηγορία:Γερμανοί επιστήμονες
Κατηγορία:Πολιτικοί επιστήμονες
Πανελλήνιο Πρωτάθλημα Ελευθέρας Πάλης 1965

Το **Πανελλήνιο Πρωτάθλημα Ελευθέρας Πάλης 1965** ή **Η´ Πανελλήνιοι Αγώνες Ελευθέρας Πάλης** ήταν η 8η διοργάνωση του Πανελληνίου Πρωταθλήματος Ελευθέρας Πάλης, που διεξήχθη από την Ελληνική Ομοσπονδία Φιλάθλων Πάλης, Άρσης Βαρών (Ε.Ο.Φ.Π.Α.Β.). Οι αγώνες πραγματοποιήθηκαν στο Παλέ ντε Σπορ, στη Θεσσαλονίκη από το Σάββατο 30 έως και την Κυριακή 31 Οκτωβρίου του 1965. Διεξήχθησαν 8 αγωνίσματα.

Πρωταθλήτρια ομάδα αναδείχθηκε η ΧΑΝΘ με 37 βαθμούς. Επτά σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 3 χρυσά και 1 χάλκινο μετάλλιο. Τη δεύτερη θέση κατέλαβε η ΧΑΝΘ με 2 χρυσά και 4 ασημένια και την τρίτη ο Πανελλήνιος Γ.Σ. με 1 χρυσό και 2 ασημένια μετάλλια.

## Κάτοχοι μεταλλίων
1963 | 1965 (Ιανουάριος) | 1965 | 1966 | 1967

## Πίνακας μεταλλίων

Πηγή:

## Βαθμολογία

Πηγή:

## Παραπομπές


Κατηγορία:Αθλητικά γεγονότα του 1965
Κατηγορία:Πανελλήνιο Πρωτάθλημα Ελευθέρας Πάλης
Κατηγορία:Διοργανώσεις ελευθέρας πάλης στη Θεσσαλονίκη
Βραβείο Πρεσβευτή Συνείδησης

Το **Βραβείο Πρεσβευτή Συνείδησης** είναι το πιο γνωστό βραβείο της Διεθνούς Αμνηστίας για τα ανθρώπινα δικαιώματα. Τιμά τα άτομα και τις ομάδες που έχουν προωθήσει το ζήτημα των ανθρωπίνων δικαιωμάτων δείχνοντας εξαιρετικό θάρρος για τη διεκδίκηση του αιτήματος και έχουν χρησιμοποιήσει τα ταλέντα τους για να εμπνεύσουν και άλλους. Επίσης, στοχεύει να δημιουργήσει συζήτηση, να ενθαρρύνει τη συζήτηση και την ευαισθητοποίηση για εμπνευσμένες ιστορίες και ζητήματα ανθρωπίνων δικαιωμάτων.

## Παραλήπτες

* 2003 - Βάτσλαβ Χάβελ, ο πρώην πρόεδρος της Δημοκρατίας της Τσεχίας
* 2004 - Μαίρη Ρόμπινσον, πρώην πρόεδρος της Ιρλανδίας και Χίλντα Μοράλες Τρουχίγιο, Ύπατος αρμοστής του ΟΗΕ για τα Ανθρώπινα Δικαιώματα, Γουατεμαλανή ακτιβίστρια για τα δικαιώματα των γυναικών
* 2005 - U2, Πωλ ΜακΓκίννες
* 2006 - Νέλσον Μαντέλα, πρώην Πρόεδρος της Νότιας Αφρικής
* 2008 - Πίτερ Γκάμπριελ, μουσικός και ακτιβιστής
* 2009 - Αούνγκ Σαν Σου Κι, ηγέτης του βιρμανικού Εθνικού Συνδέσμου για τη Δημοκρατία. Το βραβείο αποσύρθηκε στις 12 Νοεμβρίου 2018.
* 2013 - Μαλάλα Γιουσαφζάι, μαθήτρια, μπλόγκερ, ακτιβίστρια και Χάρι Μπελαφόντε, Αμερικανός τραγουδιστής, ακτιβιστής για τα ανθρώπινα δικαιώματα και της κοινωνικής δικαιοσύνης
* 2015 - Τζόαν Μπαέζ, Αμερικανίδα τραγουδίστρια, τραγουδοποιός και αγωνιστής και Άι Γουεϊγουέι, Κινέζος σύγχρονος καλλιτέχνης και ακτιβιστής
* 2016 - Ανζελίκ Κιντζό, Μπενινέζα τραγουδίστρια και Lutte Pour Le Changement, κίνημα ειρηνικών νεανικών διαμαρτυριών και Λε Μπαλάι Σιτογιέν, ένα πολιτικό κίνημα στην Μπουρκίνα Φάσο και Y'en a Marre, μια ομάδα Σενεγαλέζων ράπερ και δημοσιογράφων
* 2017 - Αλίσια Κιζ, Αμερικανίδα μουσικός και ακτιβίστρια για τα δικαιώματα για των αυτοχθόνων ανθρώπων στον Καναδά
* 2018 - Κόλιν Κάπερνικ, πρώην παίκτης του Νάσιοναλ Φούτμπολ Λιγκ και ακτιβιστής γονατιστής διαμαρτυρίας για φυλετική αδικία
* 2019 - Γκρέτα Τούνμπεργκ, σουηδή ακτιβίστρια και το κίνημα Παρασκευές για το μέλλον, μέρος των μαθητικών κινητοποιήσεων για το κλίμα

## Παραπομπές

## Εξωτερικοί σύνδεσμοι

* Ιστοσελίδα της Διεθνούς Αμνηστίας

Κατηγορία:Διεθνής Αμνηστία
Ντιμάλ

Η πόλη **Ντιμάλ** () πρώην Ούρα Βαϊγκουρόρε () είναι δήμος στον νομό του Μπεράτ, στην κεντρική Αλβανία. Δημιουργήθηκε κατά τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Τσουκαλάτ, Κουτάλι, Πόσνια και Ντιμάλ, που έγιναν δημοτικές ενότητες. Η έδρα του δήμου είναι η πόλη Ντιμάλ. Ο συνολικός πληθυσμός ανέρχεται σε 27.295 (απογραφή 2011), και η συνολική έκταση 156.56 χλμ.2. Ο πληθυσμός του πρώην δήμου κατά την απογραφή του 2011 ήταν 7.232 κάτοικοι. 

## Ιστορία
αριστερά|μικρογραφία|Παλιά γέφυρα της Γκόριτσα
Ερείπια παρόμοια με την παλιά γέφυρα της Γκόριτσα στο Μπεράτ πιστοποιούν την ύπαρξη κατοίκων από τα πρώιμα χρόνια στην περιοχή που μεταγενέστερα δημιουργήθηκε η πόλη. Η σύγχρονη πόλη έχει τις ρίζες της σε μετακινήσεις κατοίκων από κοντινά χωριά τα τελευταία 100 χρόνια. Το κτίσιμο των γεφυρών σηματοδότησε τη συνέχεια στην ιστορία της πόλης. Γνωστή με διάφορα ονόματα, όπως «Γέφυρα του Χασάν Μπέη», το σύγχρονο όνομα προέρχεται από μια γέφυρα από τσιμέντο και σίδηρο που πιστεύεται ότι κατασκευάστηκε από τους Ιταλούς ως υποδομή για αγωγούς πετρελαίου που συνδέουν την Κούτσοβα με τον Αυλώνα. Οι κάτοικοι την ονομάζουν «παλιά γέφυρα». Σήμερα είναι μια μικρή πόλη, γνωστή ως σταυροδρόμι μεταξύ Μπεράτ και Κούτσοβα. 

## Γεωγραφία
Η πόλη βρίσκεται στις όχθες του ποταμού Οσούμ, στους πρόποδες χαμηλών βουνών. 

## Δημογραφικά στοιχεία
Ο πληθυσμός αποτελείται από ένα μείγμα μεταξύ ντόπιων, με κυρίως ορθόδοξα επώνυμα, με μετανάστες από τη δεκαετία του 1960 που προέρχονται από χωριά κοντά στο Μπεράτ. Η πόλη η οποία έχει κυρίως άτομα νεανικής ηλικίας και μεσήλικες, όπως και άλλες αλβανικές κοινότητες που βρίσκονται σε μεταβατικό στάδιο, έχει αντιμετωπίσει αύξηση της εξωτερικής και της εσωτερικής μετανάστευσης και της μετανάστευσης ανθρώπων από τα ορεινά χωριά του Μπεράτ. Η οικονομία της χαρακτηρίζεται μακροχρόνια από την εξόρυξη επιφανειακών λίθων και πρόσφατα από την επεξεργασία κοκκωδών πετρωμάτων και ασβέστη. Οι κυριότερες δραστηριότητες είναι το εμπόριο και οι μεταφορές. 

## Παραπομπές


Κατηγορία:Δήμοι του Νομού του Μπεράτ
Κατηγορία:Πόλεις της Αλβανίας
Rotterdam Ahoy

Το **Rotterdam Ahoy** (συχνά αναφέρεται και ως **Ahoy**) είναι εκθεσιακό κέντρο και κλειστό στάδιο στο Ρότερνταμ της Ολλανδίας. Από τα εγκαίνια του το 1950, το κέντρο έχει φιλοξενήσει πολλές εκθέσεις, συνέδρια, συναυλίες και μουσικά γεγονότα. Το κέντρο περιλαμβάνει τρία μέρη: τα "Beurs- & Evenementenhallen", "Congres- & Vergadercentrum" και "Ahoy Arena". Ο κύριος συναυλιακός χώρος, το **Ahoy Arena** (γνωστό και ως "Sportpaleis van Ahoy" ανάμεσα στις χρονιές 1971–2016), άνοιξε στις 15 Ιανουαρίου 1971. (Ahoy Arena)6,000 (Club Ahoy)4,000 (Theater Hal 1)

## Ιστορικό
Η βάση του σημερινού Ahoy Rotterdam τέθηκε το 1950. Μετά τις καταστροφές που προκλήθηκαν από τον Δεύτερο Παγκόσμιο Πόλεμο, η πόλη του Ρότερνταμ είχε εργαστεί για ανασυγκρότηση και το λιμάνι του Ρότερνταμ ήταν ουσιαστικά πλήρες. Για να σηματοδοτήσει την ευκαιρία, το Ahoy του Ρότερνταμ! η έκθεση πραγματοποιήθηκε σε μια ειδικά διαμορφωμένη αίθουσα στο χώρο όπου βρίσκεται σήμερα η ιατρική σχολή του Πανεπιστημίου Erasmus.

Ο εκθεσιακός χώρος ονομάστηκε **Ahoy'-Hal**. Η απόστροφο είναι ένα υπόλοιπο του αρχικού θαυμαστικού. Η αίθουσα χρησιμοποιήθηκε για μια σειρά από εθνικά και διεθνή γεγονότα, όπως η έκθεση του έργου του αρχιτέκτονα Frank Lloyd Wright. Κατά τη διάρκεια της πλημμύρας της Βόρειας Θάλασσας του 1953, η αίθουσα απέδειξε επίσης την αξία της ως κέντρο υποδοχής θυμάτων.

Το Ahoy Rotterdam, με τη σημερινή του μορφή, χτίστηκε το 1970. Το εντυπωσιακό σχέδιο του συγκροτήματος κέρδισε διάφορα εθνικά και διεθνή βραβεία για τις ειδικές κατασκευές του. Ο σχεδιασμός του χώρου έλαβε έμπνευση από το νερό, με το κτίριο να είναι σαν ένα πλοίο. Το πρώτο γεγονός που θα πραγματοποιηθεί εκεί ήταν η οικογενειακή έκθεση Femina. Από τότε, το Ahoy έχει επεκταθεί σε πολλές περιπτώσεις και ανακαινίστηκε και ανακαινίστηκε το 1998 με σχέδια της αρχιτεκτονικής εταιρείας Benthem Crouwel, η οποία δημιούργησε τον σημερινό πολυλειτουργικό χώρο.

## Γεγονότα
Έχει φιλοξενήσει αθλητικούς αγώνες όπως το Ρόττερνταμ Όπεν και Six Days of Rotterdam κάθε χρόνο και είναι ένας από τους χώρους διεξαγωγής ποδοσφαίρου Premier League Darts από το 2016. Άλλα αθλητικά γεγονότα περιλαμβάνουν:

*1973 Ευρωπαϊκό Πρωτάθλημα Κλειστού Στίβου
*1989 Παγκόσμιο Κύπελλο ποδοσφαίρου σάλας
*2009 Παγκόσμιο Πρωτάθλημα Τζούντο
*2010 Παγκόσμιο Πρωτάθλημα Καλλιτεχνικής Γυμναστικής
*2011 Παγκόσμιο Πρωτάθλημα Πινγκ-Πονγκ
*2014 Παγκόσμιο Πρωτάθλημα UCI BMX
*2015 Women's European Volleyball Championship
*2017 Παγκόσμια πρωταθλήματα σύντομης ταχύτητας πατινάζ

Τα βραβεία MTV Europe Music Awards το 1997 και το 2016, καθώς και ο Παιδικός Διαγωνισμός Τραγουδιού Eurovision 2007 φιλοξενήθηκαν επίσης στην Ahoy Arena. Το 2020 θα φιλοξενούσε τον , εάν δεν είχε ακυρωθεί εξαιτίας της πανδημίας του Covid. Για τον λόγο αυτό όμως ο επόμενος Διαγωνισμός Τραγουδιού Eurovision 2021 διεξάχθηκε εκεί.

## Παραπομπές


## Εξωτερικοί σύνδεσμοι
* 
* 

Κατηγορία:Αθλητικές εγκαταστάσεις στην Ολλανδία
Κατηγορία:Εκθεσιακοί χώροι
Κατηγορία:Κτίρια και κατασκευές στην Ολλανδία
Κατηγορία:Ρότερνταμ
Jaarbeurs

Το **Jaarbeurs** (ετήσια έκθεση) είναι ένα εκθεσιακό και συνεδριακό κέντρο στην Ουτρέχτη της Ολλανδίας. Σημειωμένα γεγονότα περιλαμβάνουν το πρώην Space '86, τις Ημέρες του Hobby Computer Club (HCC Dagen) και το Mega Record & CD Fair. Ο χώρος είναι επίσης μια τακτική βάση για μουσικά φεστιβάλ όπως το φεστιβάλ ASOT και το Thunderdome.

Το Jaarbeurs εκτείνεται σε μια έκταση 100.000 m² δίπλα στον σιδηροδρομικό σταθμό Utrecht Centraal.

Οι πρώτοι Jaarbeurs πραγματοποιήθηκαν το 1917. Ήταν μια μεγάλη επιτυχία από την αρχή, ανοίγοντας την πόλη της Ουτρέχτης ως εμπορικό κέντρο και δίνοντάς της οικονομική ώθηση.

## Παραπομπές


## Επιπλέον ιστοσελίδες
*Jaarbeurs website 
* HCC website

Κατηγορία:Εκθεσιακοί χώροι
Κατηγορία:Συνεδριακά κέντρα
Γιάννης Μανώλης

Ο **Γιάννης Μανώλης** (31 Οκτωβρίου 1950 - 7 Ιουνίου 2019) ήταν Έλληνας πολιτικός και βουλευτής Αργολίδας με τη Νέα Δημοκρατία. Εξελέγη για πρώτη φορά βουλευτής Αργολίδας το 2004 με τη Νέα Δημοκρατία και επανεξελέγη το 2007. Το 2012 εντάχθηκε στους Ανεξάρτητους Έλληνες και εξελέγη βουλευτής Β΄ Αθηνών, ενώ το 2014 ήταν υποψήφιος περιφερειάρχης Πελοποννήσου. 

Από το 1995 έως το 1997 ήταν αντιπρόεδρος της Ελληνικής Ένωσης Καταναλωτών. Πέθανε μετά από αδιαθεσία έπειτα από μπάνιο στη θάλασσα. 

## Παραπομπές


Κατηγορία:Βουλευτές Αργολίδος
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Περιφερειακοί Σύμβουλοι ανά την Ελλάδα
Πυργούσικος

Ο **Πυργούσικος** είναι χορός από τη Χίο, ο οποίος χορεύεται κατά τη διάρκεια της περιόδου των Αποκριών και στους γάμους.  

Ο χορός χορεύεται σε ομάδες των τριών. Συνήθως τον χορεύουν δύο άντρες και μία γυναίκα και κινούνται χορεύοντας σε σχήμα V. Ο χορός συνοδεύεται συνήθως από ένα ορχηστρικό τραγούδι. Στο παρελθόν, οι χορευτές τραγουδούσαν μαζί ένα τραγούδι. Το βιολί είναι το βασικό όργανο που χρησιμοποιείται σήμερα για να παίξει τη μελωδία, αντί για τον παραδοσιακό άσκαυλο Τσαμπούνα. Ο μουσικός ρυθμός είναι 2/4. Η καταγωγή του χορού είναι από το χωριό Πυργί της Χίου. 

## Παραπομπές


Κατηγορία:Ελληνικοί χοροί
Κατηγορία:Χοροί των νησιών του Αιγαίου Πελάγους
Θεόδωρος Λέλλης

Ο **Θεόδωρος Π. Λέλλης** (ρωσικά: *Лелли Фӗдор Пантелеевич*, Τριπολιτσά, 1759 - Αγία Πετρούπολη, 28 Ιουλίου 1818) ήταν Έλληνας στρατιωτικός που σταδιοδρόμησε στο ρωσικό πολεμικό ναυτικό. 

## Βιογραφία
Γεννήθηκε το 1759 στην Τριπολιτσά της Πελοποννήσου, η οποία τότε αποτελούσε έδαφος της Οθωμανικής Αυτοκρατορίας και αργότερα εγκαταστάθηκε στη Ρωσική Αυτοκρατορία.

Σπούδασε στο Ελληνικό Γυμνάσιο Της Αγίας Πετρούπολης. Μετά την αποφοίτησή του το 1782 προήχθη σε ανθυπολοχαγό και μετατέθηκε κατόπιν αιτήματός του, στο ναυτικό στη Κρονστάνδη,για να σπουδάσει ναυτικές επιστήμες.

Το 1784 προήχθη σε ανθυπολοχαγό και το 1787 σε υπολοχαγό.Την επόμενη χρονιά πήρε μέρος στη μάχη με τον τούρκικο στόλο σρις εκβολές του Οτσάκοφκαι για την διάκρισή του προήχθη σε λοχαγό.Στις 31 Ιουλίου του απονεμήθηκε το παράσημο του Αγίου Γεωργίου 4του βαθμού, επειδή το 1788 διακρίθηκε στη μάχη με τον τούρκικο στόλο κοντά στο Οτσάκοφ.

Σύντομα στις 19 Οκτωβρίου του ίδιου έτους έλαβε το χρυσό ξίφος με την επιγραφή "Για την γενναιότητα".

Το 1790 έλαβε μέρος στις στρατιωτικές επιχειρήσεις του στολίσκου της Μαύρης Θάλασσας κατά των τουρκικών παράκτιων οχυρώσεων και την κατάληψη του οχυρού Ισμαήλ. Το 1791 και 1792 διοικούσε μία γολέτα του στολίσκου του Δούναβη.

Για την αποστολή στον Δούναβη τιμήθηκε με το παράσημο του Αγίου Βλαδίμηρου 4 του βαθμού.

Στη συνέχεια διοικόυσε διαδοχικά στην φρεγάτα Τσάρος Κωνσταντίνος , τα πλοία Άγιος Παύλος και άγιος Μιχαήλ. Το 1798 προήχθη σε λοχαγό 2ου βαθμό, το 1801 σε λοχαγό 1ου βαθμού,  το 1807 σε λοχαγό-διοικητή και το 1809 σε υποναύαρχο.

Έλαβε μέρος στη Δεύτερη Εκστρατεία του ρωσικού στόλου στη Μεσόγειο Θάλασσα και στις ναυμαχίες του Ρωσοτουρκικού πολέμου του 1806-1812. Μετά την Ειρήνη του Τιλσίτ και την αναχώρηση των κύριων δυνάμεων της ρώσικης μοίρας από τη Μεσόγειο το 1807-1808, παρέμεινε ο ανώτερος διοικητής του ρωσικού ναυτικού στην Κέρκυρα. Ο θεόδωρος Λέλλης είχε υπό την διοίκησή του το θωρηκτό Μιχαήλ, μία φρεγάτα,μια κορβέτα και πολλά μικρά πλοία. Ο Θεόδωρος Λέλλης αναγκάστηκε να παραδώσει τα πλοία και την παράκτια βάση στούς Γάλλουμετά από κατηγορηματική απαίτηση του αυτοκράτορα Αλέξανδρου Α' και του υπουργού Ναυτικών Π.Β.Τσιτσάγκοβ.

Το 1814 αποσύρθηκε από την ενεργό δράση. Πέθανε στις 28 Ιουλίου ( 9 Αυγούστου) του 1818 στην Αγία Πετρούπολη σε ηλικία60 ετών. Κηδεύτηκε στο Ορθόδοξο Κοιμητήριο του Σμολένσκ.

* Παράσημο του Αγίου Γεωργίου, 4ου βαθμού (1788)
* Χρυσό σπαθί "Για γενναιότητα" (1788)
* Παράσημο  του Αγίου Βλαδίμηρου  4ου βαθμού (1782)

## Παραπομπές

Κατηγορία:Ρώσοι αντιναύαρχοι
Κατηγορία:Έλληνες στρατιωτικοί σε στρατούς άλλων κρατών
Δέκατη ένατη δυναστεία Φαραώ

[μικρογραφία|169x169εσ|Ο Ραμσής Β΄ στο ναό του στο [Αμπού Σιμπέλ|Άμπου Σίμπελ]]
Η **Δέκατη Ένατη Δυναστεία Φαραώ** (19η, αγγλικά: Dynasty XIX), είναι η δεύτερη του Νέου Βασιλείου, που ακολούθησε την Δέκατη Όγδοη Δυναστεία. Καλύπτει το χρονικό διάστημα μεταξύ 1295 -1186 π.Χ. Μαζί με την 20<sup>η</sup> Δυναστεία (1186-1069 π.Χ.) η οποία έπεται, διαμόρφωσαν την ιστορική περίοδο των "*Ραμσίδων*", που έλαβε την ονομασία της από το όνομα *"[[Ραμσής|Ραμσή]]*ς", το οποίο έφεραν οι περισσότεροι φαραώ που βασίλεψαν στη διάρκεια τους. Ανάμεσά τους αναμφίβολα ξεχώρισε ο Ραμσής Β΄, ο τρίτος φαραώ της δέκατης ένατης δυναστείας, που υπήρξε ένας εμβληματικός ηγεμόνας και πρότυπο για πολλές γενιές διαδόχων του, οι οποίοι θέλησαν να τον τιμήσουν και να τον μιμηθούν υιοθετώντας το όνομά του.

Η εποχή της 19ης Δυναστείας θεωρείται ως μία περίοδος ακμής για την Αίγυπτο.

## Δείτε επίσης
* Βικιπαίδεια, Κατάλογος δυναστειών της αρχαίας Αιγύπτου
* Βικιπαίδεια, Νέο Βασίλειο (αρχαία Αίγυπτος)
* Wikipedia, Nineteenth Dynasty of Egypt family tree
* Wikipedia, Στήλη του Μερενπτά.
* Britannica, The Ramesside period (19th and 20th dynasties, 1292-1075 BCE).

## Παραπομπές


## Βιβλιογραφία
* Mieroop, Marc Van De. 2007, The Eastern Mediterranean in the Age of Ramesses II, Blackwell. ISBN 9780470696644
* Mieroop, Marc Van De. 2011, A History of Ancient Egypt, chapter 9: The Ramessid Empire (ca. 1295-1203), Wiley-Blackwell, Oxford. ISBN 9781405160704
* Shaw, Ian 2003, The Oxford History of Ancient Egypt. chapter 10: Dijk, J. Van, The Amarna Period and the Later New Kingdom (c.1352 - 1069 B.C.), Oxford University Press. ISBN 9780192804587

Κατηγορία:Δυναστείες της αρχαίας Αιγύπτου
Ρογκοζίνα

Η **Ρογκοζίνα** () είναι πόλη και δήμος στον νομό Τιράνων, στα κεντρικά των Δυτικών Πεδιάδων της Αλβανίας. Δημιουργήθηκε κατά τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Γκόσα, Κριεβίντ, Λεκάι, Ρογκοζίνα και Σιναμπαλάι, που έγιναν δημοτικές ενότητες. Η έδρα του δήμου είναι η πόλη Ρογκοζίνα. Ο συνολικός πληθυσμός είναι 22.148 (απογραφή 2011), και η συνολική έκταση 223,50 χλμ.2. Ο πληθυσμός του πρώην δήμου κατά την απογραφή του 2011 ήταν 7.049 κάτοικοι. 
μικρογραφία|225x225εσ|Χάρτης του δήμου της Ρογκοζίνα, όπως διαμορφώθηκε από την εδαφική διοικητική μεταρρύθμιση του 2015

## Παραπομπές


Κατηγορία:Πόλεις της Αλβανίας
Δισκογραφία της Μάιλι Σάιρους

Η Μάιλι Σάιρους έχει κυκλοφορήσει μέχρι στιγμής 6 studio albums (αναμένεται το έβδομο μέσα στο 2019), ένα live album. ένα EP (αναμένονται άλλα δύο μέσα στο 2019), 82 singles και 7 promotional singles.

## Albums

### Studio albums

### Live albums

### EPs (Extended Plays)

### Singles

Κατηγορία:Δισκογραφία
Στεπάν Αταγιάν

Ο **Στεπάν Αταγιάν** (Αγγλικά:**Stepan Atayan**, Ρώσικα:**Степан Атаян**) γεννήθηκε στις 13 Ιουλίου του 1966 και είναι πρώην διεθνής ποδοσφαιριστής από το Ουζμπεκιστάν, Αρμενικής καταγωγής. Ως ποδοσφαιριστής αγωνιζόταν στη θέση του μέσου και εκτός από την θητεία του σε Ασιατικές ομάδες, αγωνίστηκε επίσης και στο Ελληνικό ποδόσφαιρο.

## Βιογραφικό
Προτού έρθει στην Ελλάδα, αγωνίστηκε στα Σοβιετικά και διάφορα Ασιατικά πρωταθλήματα με τις ομάδες Νεφτσί Μπακού, Νεφτσί Φαργκόνα, Κοπέτ Νταγκ Ασγκαμπάτ, Σογκντιάνα Τζιζάκ και Τεμιριούλχι Κοκάντ και αξιοσημείωτα, το 1993 αναδείχθηκε 3ος καλύτερος Ουζμπέκος ποδοσφαιριστής. Το καλοκαίρι του 1995 ήρθε στην Ελλάδα για την Προοδευτική, με τη φανέλα της οποίας αγωνίστηκε ως ελληνοποιημένος για 1 χρόνο στην Β' Εθνική όποτε και το καλοκαίρι του 1996 αποδεσμεύτηκε και επέστρεψε στα Ασιατικά πρωταθλήματα. Με την Εθνική Ουζμπεκιστάν είχε σύνολο 9 συμμετοχές. 

Τον Ιανουάριο του 1998 και μεσούσης της χρονιάς 1997-98 επέστρεψε στην Ελλάδα και την Προοδευτική, με τη φανέλα της οποίας αγωνίστηκε στην Α' Εθνική. Τον Σεπτέμβριο του 1998 αποδεσμεύτηκε από την ομάδα και κατόπιν πήρε μεταγραφή στην Χαλκηδόνα, με τη φανέλα της οποίας κέρδισε την άνοδο στην Γ' Εθνική και το τρεμπλ, κατακτώντας το πρωτάθλημα 2ου ομίλου Δ' Εθνικής της περιόδου 1998-99, το Κύπελλο Ε.Π.Σ. Πειραιά και το Κύπελλο Ελλάδας ερασιτεχνών. Τον Δεκέμβριο του 1999 και μεσούσης της χρονιάς 1999-2000 πήρε μεταγραφή στον Ατρόμητο Αθηνών, με τη φανέλα του οποίου αγωνίστηκε το υπόλοιπο της χρονιάς στην Γ' Εθνική και το καλοκαίρι του 2000 αποδεσμεύτηκε, και κατόπιν τερμάτισε την επαγγελματική του ποδοσφαιρική καριέρα. 

Κατόπιν αγωνίστηκε ως παίκτης-προπονητής σε διάφορα ερασιτεχνικά τοπικά σωματεία, μεταξύ των οποίων ο Α.Ο. Μαρμαρίου Ευβοίας, Θύελλα Κορυδαλλού κ.α. και στη συνέχεια, ακολούθησε την προπονητική σταδιοδρομία. Εργάστηκε ως προπονητής υποδομών σε διάφορα σωματεία, μεταξύ των οποίων και η Προοδευτική, ενώ αποτέλεσε και εκπρόσωπος τύπου της ομάδας παίδων του Γ.Σ. Καλλιθέα. Επίσης συμμετέχει στις δραστηριότητες του Συλλόγου βετεράνων ποδοσφαιριστών Προοδευτικής. Αξιοσημείωτα τα τελευταία χρόνια, ο βετεράνος ποδοσφαιριστής Στέφανος Αταγιάν, αγωνίστηκε σε διάφορα τοπικά σωματεία όπως οι Α.Ο. Μαρμαρίου Ευβοίας, και Α.Ε.Σ. Μεθάνων αντίστοιχα.

## Παραπομπές


## Πηγές
*Επίσημη σελίδα facebook Στεπάν Αταγιάν

Κατηγορία:Ουζμπέκοι ποδοσφαιριστές
Κατηγορία:Ουζμπέκοι προπονητές
Κατηγορία:Ποδοσφαιριστές Πρωταθλήματος Ουζμπεκιστάν
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Χαλκηδόνας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Εθνικής Ουζμπεκιστάν
Κατηγορία:Ποδοσφαιριστές Ασιατικού Κυπέλλου Εθνών 1996
Κατηγορία:Προπονητές ποδοσφαίρου Προοδευτικής
Παουλίνιο Μότα

Ο **Πάουλο Σέρζιο Μότα** (*Paulo Sérgio Mota,* 13 Ιουλίου 1991), γνωστός ως **Παουλίνιο** (*Paulinho*), είναι Πορτογάλος επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τη Λεϊσόες.

## Σταδιοδρομία σε συλλόγους
Ο Παυλίνιο γεννήθηκε στη Βίλα Νόβα ντε Γκάια και ξεκίνησε την ποδοσφαιρική του πορεία με την Πόρτο, παίζοντας για το σύλλογο στις ηλικίες 10-18 ετών. Το 2009, εντάχθηκε στην Λεϊσόες, όπου πέρασε τον τελευταίο του χρόνο σε ακαδημίες. 

Στη δεύτερη σεζόν του με τη Λεϊσόες, αγωνίστηκε σε 27 αγώνες πρωταθλήματος (όλους ως βασικός) για να τη βοηθήσει να τερματίσει στη μέση της βαθμολογίας της Σεγούντα Λίγα. Το καλοκαίρι του 2012 υπέγραψε τριετές συμβόλαιο με την προσφάτως προβιβασμένη Μορειρένσε. 

Ακολούθως, αγωνίστηκε στις πορτογαλικές Ουνιάο Μαδέιρα, Τσάβες και Μπράγκα. 

Στις 7 Ιουνίου 2019, η AEK επιβεβαίωσε την υπογραφή του Παουλίνιο, με συμβόλαιο μέχρι το 2021, με επιλογή ανανέωσης για έναν ακόμη χρόνο.

## Διεθνής σταδιοδρομία
Έχει 2 συμμετοχές για την Εθνική Πορτογαλίας U16. 

## Παραπομπές

## Εξωτερικοί σύνδεσμοι
* Προφίλ στο Transfermarkt.com 
* Στοιχεία Εθνικής ομάδας  
*   

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Λεϊσόες ΣΚ
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Μορειρένσε ΦΚ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Ουνιάο Μαδέιρα ΚΦ
Κατηγορία:Ποδοσφαιριστές ΓΝ Τσάβες
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές ΚΣ Μαρίτιμο
Κατηγορία:Ποδοσφαιριστές Ζιλ Βισέντε ΦΚ
Πανελλήνιο Πρωτάθλημα Ελευθέρας Πάλης 1963

Το **Πανελλήνιο Πρωτάθλημα Ελευθέρας Πάλης 1963** ή **ΣΤ΄ Πανελλήνιοι Αγώνες Ελευθέρας Πάλης** ήταν η 6η διοργάνωση του Πανελληνίου Πρωταθλήματος Ελευθέρας Πάλης, που διεξήχθη από την Ελληνική Ομοσπονδία Φιλάθλων Πάλης, Άρσης Βαρών (Ε.Ο.Φ.Π.Α.Β.). Οι αγώνες πραγματοποιήθηκαν στην αίθουσα του Ορφέα Σερρών, στις Σέρρες από το Σάββατο 16 έως και την Κυριακή 17 Νοεμβρίου του 1963. Συμμετείχαν 11 σύλλογοι και διεξήχθησαν 8 αγωνίσματα.

Πρωταθλήτρια ομάδα αναδείχθηκε η ΧΑΝΘ με 35 βαθμούς. Έξι σύλλογοι κέρδισαν μετάλλια. Την πρώτη θέση κατέκτησε η ΧΑΝΘ με 4 χρυσά, 1 ασημένιο και 1 χάλκινο μετάλλιο. Τη δεύτερη θέση κατέλαβε ο Π.Σ.Φ. Άτλας Καλλιθέας και ο Πανελλήνιος Γ.Σ. με 1 χρυσό, 2 ασημένια και 1 χάλκινο μετάλλιο έκαστος.
## Κάτοχοι μεταλλίων
1961 | 1962 | 1963 | 1965 (Ιανουάριος) | 1965 (Οκτώβριος)

## Πίνακας μεταλλίων

Πηγή:

## Βαθμολογία

Πηγή:

## Παραπομπές


Κατηγορία:Αθλητικά γεγονότα του 1963
Κατηγορία:Πανελλήνιο Πρωτάθλημα Ελευθέρας Πάλης
Κατηγορία:Αθλητισμός στις Σέρρες
Ηλίας Θερμησιώτης

Ο **Ηλίας Θερμησιώτης** (1788–1871) ήταν Έλληνας πλοιοκτήτης, αξιωματικός του Ναυτικού και μέλος της Φιλικής Εταιρείας κατά τη διάρκεια της Ελληνικής Επανάστασης του 1821.

## Βιογραφικά στοιχεία
Γεννήθηκε το 1788 στις Σπέτσες. Η οικογένεια του καταγόταν από τη Θερμησία της Ερμιονίδας, εξ ου και το επώνυμο τους. Από μικρή ηλικία γνώριζε τη ναυτική τέχνη και ασχολήθηκε με το εμπόριο και έγινε πλοίαρχος. Μετά από λίγα χρόνια απέκτησε το δικό του πλοίο, το βρίκιον *Αχιλλεύς*, το οποίο το μετέτρεψε σε πολεμικό για τις ανάγκες του επαναστατικού αγώνα. Συνεργάστηκε με την Μπουμπουλίνα, κατέχοντας από κοινού μαζί της δύο πλοία, ενώ τη βοήθησε και κληρονομικές διαφορές που είχε με προγόνους της, οι οποίες έφτασαν μέχρι το Οικουμενικό Πατριαρχείο Κωνσταντινουπόλεως ελλείψει ελληνικών δικαστηρίων.

Το 1818 μυήθηκε στους κύκλους της Φιλικής Εταιρείας μαζί με τους Νικόλαο Μπόταση, Ρήγα Κρανιδιώτη και Γιώργο Πάνου. Στις 3 Απριλίου 1821 κήρυξε την επανάσταση στις Σπέτσες μαζί με άλλους προκρίτους του νησιού. Προσέφερε σημαντικά χρηματικά ποσά για τις ανάγκες της Επανάστασης. Υπήρξε εκ των πρωταγωνιστών στην πολιορκία και την κατάληψη του φρουρίου της Μονεμβασιάς, όπου στη συνέχεια ορίστηκε φρούραρχος και στρατιωτικός διοικητής της περιοχής από το Εκτελεστικό Σώμα. Χρησιμοποιώντας το πλοίο του συμμετείχε σε 18 ναυτικές επιχειρήσεις, μεταξύ των οποίων αυτές σε Ευβοϊκό, Άνδρο, Αιγαίο και Μεσολόγγι.

Στη μετεπαναστατική περίοδο, και πιο συγκεκριμένα στις εμφύλιες διαταραχές που ακολούθησαν συντάχθηκε με τον Γεώργιο Κουντουριώτη και στη συνέχεια με την αντικαποδιστριακή αντιπολίτευση. Το γεγονός αυτό του στέρησε τη δυνατότητα να κατέχει δίπλωμα αξιωματικού σύμφωνο με την προσφορά του. Κατά την περίοδο της βασιλείας του Όθωνα έλαβε και πάλι τον βαθμό που κατείχε και υπήρξε επίσης μέλος της *Επιτροπής Εκδουλεύσεων*. Τα υπόλοιπα χρόνια της ζωής του τα πέρασε στις Σπέτσες όπου πέθανε στις 10 Ιουλίου 1871 και ο τάφος του βρίσκεται στο κοιμητήριο των Αγίων Πάντων.

## Παραπομπές


## Βιβλιογραφία
*Ηλίας Ν. Γαλέττας, Μαρίκα Β. Μπουζουμπάρδη. *Σπέτσες, Ιστορία Λαογραφία*, τόμ. Α΄, Ένωση Σπετσιωτών, 2004.
*Στασινόπουλος Χρ. *Λεξικόν της Ελληνικής Επαναστάσεως*, τομ. 2, σελ. 32, χ.χ.

## Εξωτερικοί σύνδεσμοι
*Ηλίας Θερμησιώτης στον ''Πανδέκτη'', του Εθνικού Ιδρύματος Ερευνών

Κατηγορία:Αγωνιστές του 1821
Κατηγορία:Έλληνες ναυτικοί
Κατηγορία:Έλληνες μέλη της Φιλικής Εταιρείας
Apache Kafka

Με την ονομασία **Apache Kafka** είναι γνωστή πλατφόρμα λογισμικού για επεξεργασία ροών δεδομένων. Αναπτύχθηκε αρχικά από την εταιρεία πίσω από το κοινωνικό δίκτυο LinkedIn και κατόπιν δόθηκε ως δωρεά στο Ίδρυμα Λογισμικού Apache. Είναι γραμμένη στις γλώσσες προγραμματισμού Scala και Java, ενώ πρόκειται για λογισμικό κώδικα ελεύθερου προς ανάπτυξη από όλους. Το έργο αποσκοπεί να παρέχει μια ενιαία πλατφόρμα για χειρισμό ροών δεδομένων σε πραγματικό χρόνο, με χαρακτηριστικά την υψηλή απόδοση και ελάχιστες περιόδους αδράνειας. Στην αρχιτεκτονική του το επίπεδο αποθήκευσης είναι ουσιαστικά μια ουρά δημοσίευσης και κατανάλωσης μηνυμάτων, με τεράστια επιδεκτικότητα διεύρυνσης, σχεδιασμένη σαν ένα κατανεμημένο αρχείο καταγραφής συναλλαγών. Αυτό την καθιστά ιδιαίτερα πολύτιμη για εφαρμογές που απευθύνονται σε επιχειρήσεις και βιομηχανίες με την ανάγκη να επεξεργάζονται ροές δεδομένων. Επιπροσθέτως, η πλατφόρμα μπορεί να συνδεθεί σε εξωτερικά συστήματα (για εισαγωγή/εξαγωγή δεδομένων) με μια από τις συνιστώσες του, την **Kafka Connect**, ενώ προσφέρει και μια βιβλιοθήκη ζωντανής επεξεργασίας των εισερχόμενων δεδομένων, τα **Kafka Streams**.

## Παραπομπές


## Εξωτερικοί σύνδεσμοι
* , επίσημος ιστότοπος.

Κατηγορία:Ελεύθερο λογισμικό
Κυνίνες

Στην ιστορία των σαρκοφάγων, η οικογένεια των Κυνιδών εκπροσωπείται από τις δύο εξαφανισμένες υποοικογένειες που ορίζονται ως Εσπεροκυνίνες και Βοροφαγίνες, και από την υπάρχουσα υποοικογένεια **Κυνίνες**. Αυτή η υποοικογένεια περιλαμβάνει όλους τους ζωντανούς κυνίδες και τους πιο πρόσφατους απολιθωμένους συγγενείς τους. Τα απολιθώματά τους βρέθηκαν στη Βόρεια Αμερική χρονολογούμενα κατά το Κατώτερο Ολιγόκαινο, και δεν είχαν εξαπλωθεί στην Ασία μέχρι το τέλος του Μειόκαινου, 7 εκατομμύρια έως 8 εκατομμύρια χρόνια πριν. Πολλά εξαφανισμένα είδη Κυνινών ήταν ενδημικά στη Βόρεια Αμερική, ζώντας 34 εκατομμύρια έως 11.000 χρόνια πριν.

## Ταξινομία
«Παράγωγα χαρακτηριστικά που διαφοροποιούν τους Κυνίνες από τους άλλους κυνίδες περιλαμβάνουν τους μικρούς, απλούς, αστρίμωχτους προγόμφιους, ένα βραχιόνιο οστό χωρίς εντεπικονδύλιο τρήμα, και ένα μετατάρσιο 1 που μετατρέπεται σε ένα εγγύς υποτυπώδες όργανο».

Βάσει γενετικών εκτιμήσεων, οι σημερινοί, βασικότεροι κυνίδες περιλαμβάνουν:
* Γένος *[[Ουροκύων]]*
** Γκρίζα αλεπού, *Urocyon cinereoargenteus*
** Νησιωτική αλεπού, *Urocyon littoralis*
* Γένος *Ωτοκύων* (προφανώς μια αλώπηξ στένη με τον *Ουροκύων*)
** Αλεπού με αφτιά νυχτερίδας, *Otocyon megalotis*
* Γένος *[[Νυκτερευτής]]*
** Σκύλος ρακούν, *N. procyonoides*

## Παραπομπές
Κόλπος των Χανίων

μικρογραφία|Δορυφορική εικόνα του Κόλπου των Χανίων
Ο **Κόλπος των Χανίων** είναι όρμος του Κρητικού Πελάγους στη βορειοδυτική Κρήτη. Στο κόλπο των Χανίων βρίσκεται και η Χερσόνησος του Ακρωτηρίου.

## Αρχαία ιστορία
Στην προϊστορία, η ισχυρή πόλη της Κυδωνίας κατείχε τον κόλπο των Χανίων. Η περιοχή γύρω από τον κόλπο ήταν κέντρο πολιτισμού και τέχνης. Γύρω στο 74 π.Χ., η πόλη-κράτος της αρχαίας Κυδωνίας απέκρουσε μία επίθεση από τη Ρώμη σε μια ναυμαχία στον Κόλπο των Χανίων.

## Δείτε επίσης

* Βριτόμαρτις

## Παραπομπές

## Εξωτερικοί σύνδεσμοι

* Chania during antiquity
* C. Michael Hogan, ''Cydonia'', The Modern Antiquarian, Jan. 23, 2008
* Robert Lambert Playfair (1892) *Handbook to the Mediterranean: Its Cities, Coasts and Islands*, J. Murray publisher

Χανίων
Χανίων
Χανίων
Κατηγορία:Γεωγραφικοί σχηματισμοί της Κρήτης
Λιμπράζντ

Το **Λιμπράζντ** ( ή Librazhdi) είναι πόλη και δήμος του νομού Ελμπασάν στην ανατολική Αλβανία. Ο δήμος σχηματίστηκε στη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Χοτολίστ, Λιμπράζντ, Λούνικ, Ορένια, Πόλις, Κέντρα Λιμπράζντ και Στεμπλέβα, που έγιναν δημοτικές ενότητες. Η έδρα του δήμου είναι η πόλη Λιμπράζντ. Ο συνολικός πληθυσμός είναι 31.892 (απογραφή 2011) και η συνολική έκταση 793,36 χλμ.2. Ο πληθυσμός του πρώην δήμου κατά την απογραφή του 2011 ήταν 6.937 κάτοικοι. Το Λιμπράζντ είναι η κοντινότερη πόλη στο Εθνικό Πάρκο Σέμπενικ-Γιαμπλάνιτσα. 

## Ιστορία
αριστερά|μικρογραφία|150x150εσ|Μνημείο του Β΄ Παγκοσμίου Πολέμου κοντά στο κέντρο της πόλης
Το Λιμπράζντ ήταν μία από τις νεώτερες πόλεις της Αλβανίας και έλαβε επίσημη μορφή στις 18 Φεβρουαρίου 1960. Το Λιμπράζντ είναι επίσης γνωστό για τη σύνδεσή του με την Αρχαία Εγνατία Οδό, η οποία συνέδεε την Κωνσταντινούπολη με το Δυρράχιο. Άτομα από το Λιμπράζντ συμμετείχαν επίσης στην Αλβανική Διακήρυξη της Ανεξαρτησίας στις 28 Νοεμβρίου 1912. Κατά τον Β΄ Παγκόσμιο Πόλεμο δύο τάγματα του Κινήματος Εθνικής Απελευθέρωσης έπληξαν τα ηττηθέντα ναζιστικά στρατεύματα κοντά στο Λιμπράζντ, σκοτώνοντας πάνω από 200 Γερμανούς στρατιώτες. 

## Μεταφορές
Το Λιμπράζντ συνδέεται με λεωφορειακές γραμμές με άλλες πόλεις της Αλβανίας καθώς και άλλων χωρών. Το 2017 υπήρξαν αναφορές πως θα ενεργοποιηθεί σιδηροδρομική γραμμή που θα συνδέει το Λιμπράζντ με το Δυρράχιο. Η μόνη εθνική οδός που περνά από την πόλη είναι η SH3 η οποία συνδέει τα Τίρανα με την Κορυτσά. 

## Αθλητισμός
Η κύρια ομάδα ποδοσφαίρου της πόλης είναι η Σοπότι Λιμπράζντ η οποία ιδρύθηκε το 1948. Έδρα της είναι το στάδιο Σοπότι το οποίο κατασκευάστηκε το 1964 με χωρητικότητα 3.000 θεατών. Η ομάδα αγωνίζεται στον Α΄ όμιλο της Β΄ Εθνικής Κατηγορίας. 

## Παραπομπές


## Εξωτερικοί σύνδεσμοι
* Επίσημη Ιστοσελίδα του δήμου Λιμπράζντ 

Κατηγορία:Πόλεις της Αλβανίας
Σύνταξη (ασφάλεια)

Η **σύνταξη** είναι οικονομική αποζημίωση την οποία λαμβάνει κάποιο πρόσωπο συνήθως από κάποιο ασφαλιστικό ταμείο ή ασφαλιστική εταιρεία. Η σύνταξη μπορεί να είναι «πρόγραμμα καθορισμένων αποδοχών», όταν ένα σταθερό ποσό καταβάλλεται τακτικά σε ένα πρόσωπο ή ένα «πρόγραμμα καθορισμένων εισφορών», βάσει του οποίου αποταμιεύεται ένα σταθερό ποσό και στη συνέχεια καθίσταται διαθέσιμο στην ηλικία συνταξιοδότησης.

Οι όροι "πρόγραμμα συνταξιοδότησης" και "συνταξιοδότηση" τείνουν να αναφέρονται σε σύνταξη που χορηγείται κατά τη συνταξιοδότηση του ατόμου. Τα σχέδια συνταξιοδότησης μπορούν να δημιουργηθούν από εργοδότες, ασφαλιστικές εταιρείες, κυβερνήσεις ή ασφαλιστικά ταμεία.

Η συνήθης χρήση της έννοιας της σύνταξης είναι να περιγράψει τις αποδοχές που λαμβάνει ένα άτομο κατά τη συνταξιοδότησή του, συνήθως υπό προκαθορισμένους νομικούς ή συμβατικούς όρους. Ο δικαιούχος σύνταξης είναι γνωστός ως συνταξιούχος.

Κατηγορία:Χρηματοοικονομικές υπηρεσίες
Συνταξιοδότηση

Η **συνταξιοδότηση **είναι η διαδικασία απόσυρσης από την ενεργό επαγγελματική ζωή του ατόμου. 

Πολλοί άνθρωποι επιλέγουν να συνταξιοδοτηθούν όταν καθίσταται δυνατό, αν και ορισμένοι αναγκάζονται να συνταξιοδοτηθούν όταν η σωματική κατάσταση δεν επιτρέπει τη συνέχιση εξάσκηση επαγγέλματος. Στις περισσότερες χώρες, η ιδέα της συνταξιοδότησης είναι πρόσφατη, εισήχθη στα τέλη του 19ου και στις αρχές του 20ου αιώνα. Προηγουμένως, το χαμηλό προσδόκιμο ζωής και η έλλειψη συντάξεων σήμαινε ότι οι περισσότεροι εργαζόμενοι συνέχιζαν να εργάζονται μέχρι τον θάνατό τους. Η Γερμανία ήταν η πρώτη χώρα που εισήγαγε ένα σύστημα συνταξιοδότησης το 1889. 

Σήμερα, οι περισσότερες ανεπτυγμένες χώρες διαθέτουν συστήματα παροχής συντάξεων. Σήμερα, η συνταξιοδότηση θεωρείται δικαίωμα του εργαζομένου σε πολλές κοινωνίες.

Κατηγορία:Οικονομία
Κατηγορία:Ασφάλιση
Χρηματιστηριακό κραχ

Ένα **χρηματιστηριακό κραχ **είναι μια ξαφνική πτώση των τιμών των μετοχών σε μια σημαντική διατομή ενός χρηματιστηρίου, συνήθως διψήφια. Τα κραχ δημιουργούνται από τον πανικό των αγορών όσο και από τους υποκείμενους οικονομικούς παράγοντες.

Τα κραχ είναι φαινόμενα όπου τα εξωτερικά οικονομικά γεγονότα συνδυάζονται με τη συμπεριφορά του πλήθους, όπου η πώληση από ορισμένους στην αγορά οδηγεί ακόμη περισσότερους να πουλήσουν. Σε γενικές γραμμές, τα κραχ συνήθως συμβαίνουν υπό τις ακόλουθες συνθήκες: έπειτα από μια παρατεταμένη περίοδο αύξησης των τιμών των μετοχών και υπερβολική οικονομική αισιοδοξία, μια αγορά όπου οι δείκτες P / E (Price-Earning ratio) υπερβαίνουν τους μακροπρόθεσμους μέσους όρους και την εκτεταμένη χρήση περιθωρίου από τους συμμετέχοντες στην αγορά.

Κατηγορία:Οικονομικά σκάνδαλα
Διάδρομος του Λατσίν

μικρογραφία|250x250εσ|Ο διάδρομος Λατσίν, ανάμεσα στην Αρμενία και το Ναγκόρνο-Καραμπάχ
Ο **διάδρομος του Λατσίν** ( *Λατσίνι μιτζάντσκ*) ήταν ορεινό πέρασμα εντός των συνόρων του Αζερμπαϊτζάν. Ο διάδρομος αποτελούσε τη συντομότερη διαδρομή μεταξύ της Αρμενίας και της δημοκρατίας του Αρτσάχ. Κατά τη διάρκεια του πολέμου του Ναγκόρνο-Καραμπάχ περιήλθε υπό τον έλεγχο της δημοκρατίας του Ναγκόρνο-Καραμπάχ, παρόλο που επίσημα ανήκει στην επαρχία Λατσίν του Αζερμπαϊτζάν.

Σε μια δήλωση στα Ηνωμένα Έθνη στις 18 Σεπτεμβρίου 2005, ο υπουργός εξωτερικών του Αζερμπαϊτζάν Ελμάρ Μαμαντιάροφ δήλωσε: «Είναι το ζήτημα της επικοινωνίας των Αρμενίων που ζουν στην περιοχή του Ναγκόρνο-Καραμπάχ του Αζερμπαϊτζάν με την Αρμενία και των Αζέρων που ζουν στο Ναχτσιβάν του Αζερμπαϊτζάν με την υπόλοιπη χώρα. Προτείνουμε τη χρήση του αυτοαποκαλούμενου διαδρόμου Λατσίν — ο οποίος θα έπρεπε να ονομάζεται «Δρόμος της Ειρήνης» — στις δύο πλευρές και κατευθύνσεις όπου θα παρέχεται ασφάλεια για το δρόμο από διεθνείς ειρηνευτικές δυνάμεις στην αρχική φάση».

## Παραπομπές


## Εξωτερικοί σύνδεσμοι
* Armenians and Azerbaijanis Commemorate Two Years Since Breakout of April War

Κατηγορία:Διεθνείς σχέσεις του Αζερμπαϊτζάν
Κατηγορία:Ναγκόρνο-Καραμπάχ